ନୀଳଗିରି :(ସୌମ୍ୟା ସାଇ ବାରିକ୍) ବରିଷ୍ଠ ସମ୍ବାଦିିକ ରତ୍ନାକର ବେହେରା ଙ୍କ ଆଜି ଅପରାହ୍ନ ରେ ଦେହାନ୍ତ ହୋଇ ଯାଇଛି। ବାଲେଶ୍ୱର ଜିଲ୍ଲା ସାମ୍ବାଦିକ ମହଲ ରେ ତାଙ୍କର ଏକ ସ୍ବତନ୍ତ୍ର ପରିଚୟ ଥିଲା । ସେ ନୀଳଗିରି ର ଏକ ମାତ୍ର ସରକାରୀ ସ୍ବୀକୃତି ପ୍ରାପ୍ତ ସାମ୍ବାଦିକ ଥିଲେ ।
ସୂଚନା ରୁ ଜଣା ପଡିଛି ୬ ମାସ ପୂର୍ବରୁ ଅସୁସ୍ଥ ହୋଇ, ଭୁବନେଶ୍ୱର ରୁ ଚିକିତ୍ସିତ ହୋଇ ନୀଳଗିରି କାହାଲିଆ ସ୍ଥିତ ବାସଭବନ ରେ ରହୁଥିଲେ । ସେ ଏକା ଧାରା ରେ ଜଣେ ସାମ୍ବାଦିକ, ସମାଜସେବୀ , ବୁଦ୍ଧିଜୀବୀ ଏବଂ ସମାଜ ସଂସ୍କାରକ ଭାବେ, ନୀଳଗିରି ତଥା ବାଲେଶ୍ୱର ଜିଲ୍ଲା ରେ ନିଜର ଏକ ସ୍ବତନ୍ତ୍ର ପରିଚୟ ସୃଷ୍ଟି କରି ପାରିଥିଲେ।
ସେ ବ୍ୟକ୍ତି ନଥିଲେ ବରଂଚ ଏକ ଅନୁଷ୍ଠାନ ବୋଲି କୁହାଯାଇ ପାରିବ। ନୀଳଗିରି ର ସର୍ବାଙ୍ଗୀନ ଉନ୍ନତି ପାଇଁ ସଦାସର୍ବଦା ଚିନ୍ତା କରୁଥିଲେ ବୋଲି କୁହା ଯାଇଛି। ନୀଳଗିରି ର ସରକାରୀ , ବେସରକାରୀ ତଥା ସାଂସ୍କୃତିକ ଜନ ଜୀବନ ସହିତ ସେ ଓତ ପ୍ରୋତ ଭାବେ ଜଡ଼ିତ ଥିଲେ। ସର୍ବଦା ସେ ଜଗନ୍ନାଥ ଙ୍କୁ ନିଜର ଆରାଧ୍ୟ ବୋଲି ଭାବି ସମସ୍ତ କର୍ମ କରୁଥିଲେ।
ଆଜି ଅପରାହ୍ନ ରେ କହାଳିଆ ସ୍ଥିତ ଘରେ ଥିବା ଅବସ୍ଥା ରେ, ହଠାତ୍ ଗୁରୁତର ଅସୁସ୍ଥ ହୋଇ ପଡ଼ିବାରୁ , ପରିବାର ଲୋକେ ତାଙ୍କୁ ନୀଳଗିରି ଡାକ୍ତରଖାନା କୁ ନେଇ ଆସିଥିଲେ। ସେଠାରେ ତାଙ୍କୁ ଡାକ୍ତର ମୃତ ଘୋଷଣା କରିଥିଲେ। ଏହି ଦୁଃଖଦ ଖବର ବିଜୁଳି ବେଗରେ ସମଗ୍ର ଜିଲ୍ଲା ରେ ବ୍ୟାପି ଯାଇଥିଲା।ନୀଳଗିରି ତଥା ବାଲେଶ୍ୱର ଜିଲ୍ଲା ର ସାମ୍ବାଦିକ ସଂଘ ବିଭିନ୍ନ ଅନୁଷ୍ଠାନ ପକ୍ଷରୁ ତାଙ୍କ ଅକାଳ ବିୟୋଗ ରେ ଗଭୀର ଶୋକ ପ୍ରକାଶ କରା ଯାଇଛି।
ତାଙ୍କ ମୃତ୍ୟୁ ରେ ନୀଳଗିରି ତଥା ବାଲେଶ୍ବର ଜିଲ୍ଲା ର ସାମ୍ବାଦିକ ମହଲ ରେ ଏକ ଅପୂରଣୀୟ କ୍ଷତି ଘଟିଛି ବୋଲି କୁହା ଯାଇଛି।ତାଙ୍କ ର ଅମର ଆତ୍ମା ପର ପାରି ରେ ଶାନ୍ତି ରେ ରହୁ , ତଥା ପରିବାର ବର୍ଗ ଙ୍କୁ ଏଭଳି ଦୁଃଖଦ ସମୟରେ ଜଗତ ର ନାଥ ଜଗନ୍ନାଥ, ସହାୟ ହୁଅନ୍ତୁ ବୋଲି ଅନେକ କହିଛନ୍ତି।ତାଙ୍କର ଅକାଳ ବିୟୋଗରେ, ଓଡିଶା ସାମ୍ବାଦିକ ଜଗତ ରେ, ଏକ ଅପୂରଣୀୟ କ୍ଷତି ହୋଇଛି ବୋଲି, କୁହାଯାଇ ପାରିବ।
